6 अनफिट स्कूली बसों के काटे चालान, एक बंद
हंडियाया| हाईकोर्टकी तरफ से जारी आदेशों के अंतर्गत जिला बरनाला के पुलिस ट्रैफिक अधिकारियों की तरफ से जिले के कुछ प्राइवेट शैक्षिक संस्थानों की तरफ से चलाए जाने वाले व्हीकलों की जांच पड़ताल कर उनके चालान काटे गए। बरनाला पुलिस के ट्रैफिक अधिकारी भरपूर सिंह ने बताया कि उन्होंने हाईकोर्ट के आदेशों पर कस्बा धनौला मंडी में स्थित प्राईवेट शैक्षिक संस्था माता गुजरी पब्लिक स्कूल की पांच चालान अधूरे कागजात और खस्ता हालत स्कूल बसों के चालान काटे गए और खस्ता हालत व्हीकलों की मरम्मत कराने के लिए एक हफ्ते का समय देकर उनकी हालत सुधारने की सख्त हिदायत की। इसी लड़ी के अंतर्गत श्री दशमेश अकाल एकेडमी हरीगढ़ की भी एक बस का चालान काटा। कुल 7 बसों के चालान काटने के अलावा एक को मुकम्मल रूप में बंद कर दिया गया है। इस मौके जिला बाल सुरक्षा अधिकारी अविनाश कुमार, राजविंदर सिंह डिप्टी डायरेक्टर बाल सुरक्षा विभाग, सेफ स्कूल वाहन मेंबर मैडम सतींदर कौर समेत पुलिस अधिकारी अजीत सिंह हवलदार सुखबीर सिंह आदि मौजूद थे। (लखविंदर सिंह)
धनौला मंडी के एक प्राईवेट स्कूल में व्हीकलों का जांच करते हुए अधिकारी।
mag_Deva hin_Deva hin_Deva